CELEX: 62014TA0067
Language: hu
Date: 2017-07-11 00:00:00
Title: T-67/14. sz. ügy: A Törvényszék 2017. július 11-i ítélete – Viraj Profiles kontra Tanács („Dömping — Indiából származó rozsdamentes acélhuzalok egyes típusainak behozatala — A termelési költség meghatározása — Értékesítési költségek, igazgatási kiadások és egyéb általános költségek — Indokolási kötelezettség — Kár — Okozati összefüggés — Panasz — A vizsgálat megindítása — Nyilvánvaló értékelési hiba”)

21.8.2017   
            
            
               HU
            
            
               Az Európai Unió Hivatalos Lapja
            
            
               C 277/30
            
         A Törvényszék 2017. július 11-i ítélete – Viraj Profiles kontra Tanács
   (T-67/14. sz. ügy) (1)
   
   ((„Dömping - Indiából származó rozsdamentes acélhuzalok egyes típusainak behozatala - A termelési költség meghatározása - Értékesítési költségek, igazgatási kiadások és egyéb általános költségek - Indokolási kötelezettség - Kár - Okozati összefüggés - Panasz - A vizsgálat megindítása - Nyilvánvaló értékelési hiba”))
   (2017/C 277/43)
   Az eljárás nyelve: angol
   
      Felek
   
   
      Felperes: Viraj Profiles Ltd (Maharashtra, India) (képviselők: V. Akritidis és Y. Melin ügyvédek)
   
      Alperes: az Európai Unió Tanácsa (képviselők: kezdetben B. Driessen, később H. Marcos Fraile meghatalmazottak, segítőik: R. Bierwagen, C. Hipp és D. Reich ügyvédek)
   
      Az alperest támogató beavatkozó fél: Európai Bizottság (képviselők: J.-F. Brakeland és A. Stobiecka-Kuik meghatalmazottak)
   
      Az ügy tárgya
   
   Az EUMSZ 263. cikken alapuló, és az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. november 5-i 1106/2013/EU tanácsi végrehajtási rendeletnek (HL L 298., 1. o.) a felperest érintő részében történő megsemmisítése iránti kérelem.
   
      Az ítélet rendelkező része
   
   
               1)
            
            
               A Törvényszék az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. november 5-i 1106/2013/EU tanácsi végrehajtási rendeletet megsemmisíti a Viraj Profiles Ltd.-t érintő részében.
            
         
               2)
            
            
               Az Európai Unió Tanácsa maga viseli a saját költségeit, valamint a Viraj Profiles részéről felmerült költségeket.
            
         
               3)
            
            
               Az Európai Bizottság maga viseli a saját költségeit.
            
         
      (1)  HL C 112., 2014.4.14.